Thure Hastrup
Thure Hastrup var klassisk filolog, rektor for Esbjerg Statsskole 1944-56 og Aurehøj Statsgymnasium 1956-64 og lektor ved Københavns Universitet 1964-74.
Thure Hastrup, der var medstifter af Vestjysk Musikkonservatorium, har udgivet lærebøger i stilhistorie, latinsk sprog og klassisk retorik, fx Hovedtræk af græsk og romersk talekunst (1976), foruden oversættelser af bl.a. Herodot, Euripides, Platon, Aristoteles, Isokrates og Cicero.